CELEX: C2006/281/72
Language: et
Date: 2006-11-18 00:00:00
Title: Kohtuasi T-263/06: 25. septembril 2006 esitatud hagi — Kreeka versus komisjon

18.11.2006   
            
            
               ET
            
            
               Euroopa Liidu Teataja
            
            
               C 281/41
            
         25. septembril 2006 esitatud hagi — Kreeka versus komisjon
   (Kohtuasi T-263/06)
   (2006/C 281/72)
   Kohtumenetluse keel: kreeka
   Pooled
   
      Hageja: Kreeka Vabariik (esinajad: I. Khalkias, G. Kanellopoulos)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada komisjoni 27. juuli 2006. aasta otsus, mille järgi ühenduse rahastamine ei kata teatud kulutusi, mida liikmesriigid on teinud Euroopa Põllumajanduse Arendus- ja Tagatisfondi (EAGGF) tagatisrahastust (teatavaks tehtud numbri K(2006) 3331 lõplik ja avaldatud numbri 2006/554/EÜ (1) all);
            
         
               —
            
            
               teise võimalusena muuta seda allpool täpsemalt kirjeldatud viisil;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Vaidlustatud otsusega välistas komisjon raamatupidamisarvestuse kontrollimise ja heakskiitmise raames määruse (EMÜ) nr 729/70 (2) alusel ühenduse rahastamisest muuhulgas Kreeka Vabariigi poolt maaelu arengu kaasnevate meetmete raames tehtud teatud kulutused, mis olid deklareerinud EAGGFi tagatisrahastust rahastatavate kulutustena.
   Hageja viitab komisjoni otsuse (KOM(2006)3331 lõplik tühistamise üldise alusena määruse nr 1663/95 (3) artikli 8 lõike 1 punkti 3 alapunktis a raamatupidamisarvestuse kontrollimise ja heakskiitmise menetlusega seoses kehtestatud menetlusnormi rikkumisele. Eelkõige väidab hageja, et komisjon ei viinud läbi kahepoolseid läbirääkimisi Kreeka ametiasutustega seoses neile omistatavate rikkumiste raskuse ja ühendusele tekitatud finantskahju määratlemisega; teise võimalusena viitab hageja komisjoni ratione temporis pädevuse puudumisele kõnealuste finantskorrektsioonide kohaldamiseks.
   
      (1)  ELT L 218, 9.8.2006, lk 12.
   
      (2)  Nõukogu 21. aprilli 1970. aasta määrus (EMÜ) nr 729/70 ühise põllumajanduspoliitika rahastamise kohta (EÜT L 94, 28.4.1970, lk 13).
   
      (3)  Komisjoni 7. juuli 1995. aasta määrus (EÜ) nr 1663/95, millega nähakse ette nõukogu määruse (EMÜ) nr 729/70 kohaldamise üksikasjalikud eeskirjad seoses EAGGF tagatisrahastu raamatupidamisarvestuse kontrollimise ja heakskiitmisega (EÜT L 158, 8.7.1995, lk 6; ELT eriväljaanne 03/18, lk 31).